সুশ্রুত সংহিতা
সুশ্রুত সংহিতা (সংস্কৃত: सुश्रुतसंहिता) হলো চিকিৎসা বিজ্ঞান ও শল্যবিদ্যার উপর একটি প্রাচীন সংস্কৃত গ্রন্থ, যা টিকে থাকা চিকিৎসা বিজ্ঞানের উপর সবচেয়ে গুরুত্বপূর্ণ গ্রন্থগুলোর মাঝে একটি। চরক সংহিতা, ভেল সংহিতা এবং বাওয়ার পাণ্ডুলিপির চিকিৎসা অংশের পাশাপাশি সুশ্রুতের সংকলন আয়ুর্বেদের অন্যতম মৌলিক গ্রন্থ। এটি চিকিৎসা পেশা সম্পর্কিত দুটি মৌলিক হিন্দু গ্রন্থের একটি যা প্রাচীন ভারত থেকে বর্তমান পর্যন্ত টিকে আছে। সুশ্রুত সংহিতা ঐতিহাসিকভাবে অত্যন্ত গুরুত্বপূর্ণ। এতে ঐতিহাসিকভাবে এমন অধ্যায় রয়েছে যেগুলো শল্যবিদ্যা, যন্ত্রবিদ্যা ও কৌশলের বর্ণনা করা হয়েছে যা বর্তমানেও আধুনিক বিজ্ঞানের শল্য চিকিৎসায় অনুসরণ করা হয়। তালপাতার পাণ্ডুলিপির প্রাচীনতম সুশ্রুত সংহিতাটি নেপালের কায়সার লাইব্রেরিতে সংরক্ষিত রয়েছে।